<prompt> Akaretša sehlogo: Moprofesara David Nutt o ile a rakwa mošomong wa gagwe e le moeletši yo mogolo wa Mmušo wa Brithania ka ga dihlare-tagi ka morago ga go bolela gore ecstasy le LSD di be di sa gobatše gakaalo go feta bjala. Rathutamahlale wa mo-Brithania yo a lekago go utolla kamoo bjoko bja motho bo bogegago ka gona ge a le ka tlase ga LSD o kgopela setšhaba gore se thekge nyakišišo ya gagwe ka tša ditšhelete ka morago ga ge mekero ya semmušo e ganne. Nyakišišong ye yeo e tsošago ngangišano, baithapi ba 20 ba ma-Brithania e tla ba ba pele lefaseng go ba le go hlahlobja ga bjoko bja bona ge ba le boemong bja godimo bja LSD. Go bolelwa gore mafelelo a pele ke a kgahlišago eupja diphetho tše feletšego di swanetše go leta go fihlela go hwetšwa tšhelete ya go phetha nyakišišo. Nyakišišo yeo e dirwago Yunibesithing ya Cardiff, e eteletšwe pele ke yo e kilego ya ba kgoši ya dihlare-tagi David Nutt. Moprofesara Nutt o ile a rakwa mošomong wa gagwe e le moeletši yo mogolo wa Mmušo wa mabapi le dihlare-tagi ka 2009 ka morago ga go bolela gore ecstasy le LSD di be di sa gobatše gakaalo go feta bjala. Nakong ya poledišano ya tsebišo kua London bekeng ye, o ile a bolela kgahlanong le dithibelo nyakišišong ya dihlare-tagi tša boithabišo tšeo a di biditšego thibelo e mpe kudu historing ya thutamahlale. Ka ge a ile a ganwa ke bafani ba ditšhelete ba tlwaetšwego, ga bjale o dira lesolo la go kgoboketša tšhelete ya 25 000 yeo e nyakegago bakeng sa go dira nyakišišo ya tsebišo ya go seka-seka bjoko yeo e tšwago go Walacea.com, e lego lefelo la go kgoboketša tšhelete ya thutamahlale. O ile a bapetša boemo bja kgopolo bja gona bjale mabapi le go ithuta ka dihlare-tagi tša go ithabiša le go gatelela ga kereke ya Katholika moithutadinaledi wa pele wa mo-Italy e lego Galileo Galilei lekgolong la bo-17 la nywaga. Moprofesara Nutt yo a dulago Imperial College London o itše: Mohlala o nnoši wo o ka bapišwago ke ge kereke ya Katholika e ile ya thibela thelesekopo ka 1616. Re ile ra thibela nyakišišo ka dihlare-tagi tša monagano le dihlare-tagi tše dingwe tše bjalo ka cannabis ka nywaga e 50. Ge e le gabotse ge go bolelwa ka tekanyo ya sebaka se se sentšwego, ke se segolo kudu go feta go thibelwa ga thelesekopo. Ye ke tekanyo e tšhošago e le ka kgonthe ya thibelo. Nyakišišo ya LSD e be e akaretša go nea baithapi ditšhitišo tša tekanyo ya di-microgram tše 75 tša LSD pele ga ge go hlahlobja modiro wa bjoko bja bona. Go ile gwa dirišwa mehuta e mebedi ya go hlahloba, e lego go hlahloba ka go diriša matla a magolo a makenete fMRI le go hlahloba ka go diriša matla a makenete MEG, yeo e elago matla a manyenyane a makenete ao a tšweletšwago ka gare ga...  <response>: David Nutt o ile a rakwa mošomong wa gagwe wa go ba moeletši yo mogolo wa Mmušo wa tša diokobatši ka morago ga go bolela gore ecstasy le LSD di be di sa gobatše gakaalo go feta bjala. Moprofesara ga bjale o leka go utolla kamoo bjoko bja motho bo bogegago ka gona ka tlase ga LSD. Eupša e ganeditšwe go hwetša tšhelete go tšwa mekerong ya semmušo ya tša ditšhelete. Ga bjale o leka go kgoboketša tšhelete ya go feleletša nyakišišo ka go diriša lefelo la go kgoboketša tšhelete. 